Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17593

d) a riasztó állomásokkal; 2.5. - Kutató mentő egységek 2.5.1 A szerződő állam a kutató és mentő egység elemeiként a kutató mentő műveletekhez megfelelő elhelyezkedésű és felszereltségű köz-, vagy magánszolgálatokat jelöljön ki. Megjegyzés. - A kutató-mentő körzeten belüli kutatás és mentés ellátásához minimálisan szükséges egységeket és ezek felszereltségét a körzeti légi-navigációs egyezmények állapítják meg, és pontos leírásukat a megfelelő Légi-navigációs Terv (Air Navigation Plan), illetve a Létesítmény és Szolgálat Létesítési Dokumentum (Facilities and Services Implementation Document) kiadványok tartalmazzák. 2.5.2 A szerződő állam a kutató mentő műveleti terv részeként jelölje ki azokat a köz-, vagy magánszolgálati egységeket, amelyek kutató-mentő egységnek ugyan nem minősülnek, de képesek részt venni a kutató-mentő műveletekben. 2.6. - Kutató mentő felszerelés 2.6.1 A mentőegységeket a baleset helyszínének azonnali meghatározására és a helyszínen megfelelő segítség nyújthatására alkalmas eszközökkel és felszerelésekkel kell ellátni. 2.6.2 Ajánlás. - Minden kutató mentőegység rendelkezzen az ugyanabban a műveletben résztvevő más egységekkel, vagy alakulatokkal gyors és megbízható kétoldalú kommunikációt biztosító eszközzel. 2.6.3 Minden kutató-mentő légijármű rendelkezzen a légi-közlekedés vészfrekvenciáin és a kutatásmentés helyszíni frekvenciáin, valamint minden egyéb esetleg előírt frekvenciákon kummunikálási lehetőséget biztosító eszközökkel. 2.6.4 Minden kutató mentő légijármű rendelkezzen a vészhelyzeti frekvenciákon rávezetést biztosító készülékkel.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes